《答中江程建用知县》
宋代·冯山

嘉陵水落沙带霜，舟师治舟还故乡。中江一别三四年，人情风物俱依然。

故人寄我江前吟，幽兰调高无报音。流水茫茫恨空泻，会合合江江溉下。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。